《造星V》香胤宅被老婆誤會花弗 咁樣做即冇事!
2024年04月25日 22:11
東網電視
更多新聞短片
《全民造星V》冠軍香胤宅(Lyman)參賽前已公開是已婚男,與老婆青梅竹馬相愛13年,承認外表花弗,多年來惹來不少狂風浪蝶,老婆都感覺到並作出提醒,他就發表拒抗出軌論,向老婆大派定心丸。
以美國海外參賽者身份參加ViuTV《造星V》的Lyman,憑精湛舞技,去年以大熱姿態擇下冠軍,靚仔又身材好的他,迅即成為廣告新寵,近日將百老匯舞台搬到香港,舉行首個個人舞蹈劇場《Unspoken》,以擅長舞蹈演繹一個關於愛的故事。Lyman在美國跳舞及教舞逾10年,一直好喜歡在劇場表演,劇中故事有他與老婆相處的痕跡,簡單如起身飲水及淋花。
Lyman與老婆拍拖10年結婚3年,一直感情要好,近日忙於綵排練舞頗有壓力,返到屋企老婆大人已睡着,指老婆會諒解,他說:「佢睇我眼神,我聽佢抖氣聲,大家就明白。」靚仔又性格熱情的Lyman,有冇試過女人埋身?他笑言:「一定有,我會提句我有老婆,搵日約埋老婆一齊食餐飯,哈哈!有時我唔知人哋係咪Flirt我,傻更更反應慢,老婆會提可能人哋鍾意你,話我太熱情會惹人誤會。」他續稱:「好搞笑!人人都覺得我花弗,老婆第一次見我就認定我好多女朋友、花心,好明顯誤會咗啦!(點睇男人出軌?)我就好唔鍾意,一定唔得,我好抗拒出軌,覺得跳舞同做人一樣,要專注去做,先做得好。」Lyman好鍾意跳舞,會接受跳舞的好與不好,如拉筋痛及被老師鬧,對感情也一樣要接受有不好。但笑言街上看到靚女也會望,正如老婆也會望靚仔。他自揭與ViuTV尚未動筆簽約的原因,他希望有更大自由度,將來香港美國兩地兼顧發展,年期反而不重要,形容與ViuTV現階段似在拍拖談戀愛。
Make Up: Joanna Leung
Hair:Alson Chau @ Chic PRIVATE i